《写心五首》
元代·方回

我既不干世，人故不我知。
我能自不轻，人亦莫我欺。
夏潦江湖自，云雨翔蛟螭。
两涯一以涸，岂无藏蛰时。
外冻内不死，复雷潜地维。
何必慕荠菜，窃借春风吹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。